IMISLab/GreekWikipedia huggingface dataset:
Επισκοπή Αρκαδίας

Η Επισκοπή είναι ένα μικρό χωριό, που βρίσκεται νοτιοανατολικά του Δήμου Τρίπολης σε υψόμετρο 697 μέτρων και έχει 113 μόνιμους κατοίκους σύμφωνα με την απογραφή πληθυσμού 2011. Παλιότερα ανήκε στο δήμο Τεγέας. Παλιότερα ονομαζόταν Ιμπραήμ Εφέντη.

 Κ. Τεγέας (Αρκαδίας) ΦΕΚ 294Α - 28/08/1915: Η κοινότητα Τεγέας προήλθε από τη μετονομασία της κοινότητας Πιαλίου. ΦΕΚ 326Α - 22/09/1915: Ο οικισμός Ιμπραήμ Εφέντη της κοινότητας Τεγέας μετονομάζεται σε Επισκοπή. ΦΕΚ 271Α - 03/09/1940: Ο οικισμός Τεγέα της κοινότητας μετονομάζεται σε Αλέα. Η κοινότητα Τεγέα μετονομάζεται σε κοινότητα ΑλέαςΚ. Επισκοπής (Αρκαδίας) ΦΕΚ 24Α - 28/01/1948: Σύσταση της κοινότητας Επισκοπής με την απόσπαση του οικισμού Επισκοπή από την κοινότητα Αλέας και τον ορισμό του ως έδρα της κοινότητας. ΦΕΚ 244Α - 04/12/1997: Ο οικισμός Επισκοπή αποσπάται από την κοινότητα και προσαρτάται στο δήμο Τεγέας. Η κοινότητα Επισκοπής καταργείται. ΦΕΚ 87Α - 07/06/2010: Ο οικισμός Επισκοπή αποσπάται από το δήμο Τεγέας και προσαρτάται στο δήμο Τρίπολης. Κοντά στο χωρίο βρίσκεται ο αρχαιολογικός χώρος της Αρχαίας Τεγέας καθώς και το αρχαιολογικό μουσείο Τεγέας. Στον αρχαιολογικό χώρο της Αρχαίας Τεγέας έχουν ανακαλυφθεί μεταξύ άλλων ένα αρχαίο θέατρο των Ελληνιστικών Χρόνων, τμήματα της αρχαίας Αγοράς της Τεγέας των Ελληνιστικών και Ρωμαϊκών Χρόνων, βωμός της αυτοκρατορικής λατρείας (1ος - 4ος αιώνας μ.Χ.), δύο Παλαιοχριστιανικές Βασιλικές και τμήματα βυζαντινού οικισμού (10ος - 13ος αιώνας μ.Χ.). Στην Επισκοπή Αρκαδίας βρίσκεται ο βυζαντινός ναός της Κοιμήσεως της Θεοτόκου, όπου κάθε χρόνο διεξάγεται εμποροπανήγυρις την περίοδο του δεκαπενταύγουστου, που διαρκεί μία εβδομάδα. Η πληθυσμιακή μεταβολή του χωριού Επισκοπής Αρκαδίας τις τελευταίες δεκαετίες σύμφωνα με την ελληνική στατιστική αρχή είναι η εξής:
Demonaz Doom Occulta

Ο Χάραλντ Νέιβνταλ (Harald Nævdal), περισσότερο γνωστός με το ψευδόνυμο Demonaz Doom Occulta ή απλώς Demonaz, είναι Νορβηγός μουσικός. Απέσπασε φήμη ως κιθαρίστας του Νορβηγικού black metal συγκροτήματος Immortal έως το 1997. Πλέον έχει επιστρέψει στο συγκρότημα ως τραγουδιστής και κιθαρίστας.

 Αφού αποχώρησε από τους Old Funeral το 1989, ο Χάραλντ Νέιβνταλ σχημάτισε το death metal γκρουπ Amputation. Το 1991, έχοντας αλλάξει το στυλ τους σε black metal και έχοντας πλέον σχηματίσει τους Immortal ο τραγουδιστής και μπασίστας Abbath, ο κιθαρίστας Demonaz και ο ντράμερ Armagedda κυκλοφόρησαν το πρώτο τους EP και το 1992 το πρώτο τους άλμπουμ, Diabolical Fullmoon Mysticism. Μετά την αποχώρηση του Armagedda ο Abbath ανέλαβε και τα ντραμς μέχρι το άλμπουμ Blizzard Beasts του 1997, το οποίο παρουσίασε τον ντράμερ Horgh-ο οποίος παραμένει στο γκρουπ μέχρι και σήμερα. Αυτό ήταν και το τελευταίο άλμπουμ με τον Νέιβνταλ, καθώς η τενοντίτιδά του δεν του επέτρεπε να παίξει κιθάρα στην ταχύτητα που χρειαζόταν η μουσική των Immortal. Συνέχισε, ωστόσο, να γράφει τους στίχους για όλα τα άλμπουμ της μπάντας και έχει εμφανιστεί σε όλα τα μουσικά βίντεο. Το 2015 ο Abbath αποχώρησε έπειτα από δικαστική μάχη για τα δικαιώματα της μπάντας και δήλωσε τη διάλυση του συγκροτήματος. Οι Immortal, ωστόσο, αποφάσισαν να συνεχίσουν χωρίς αυτόν. Ο ντράμερ Horgh και ο μπασίστας Apollyon, μαζί με τον Νέιβνταλ που επέστρεψε ως κιθαρίστας και τραγουδιστής, ετοιμάζουν τον νέο τους δίσκο. Ο Νέιβνταλ έχει το προσωπικό του σχήμα, στο οποίο συμμετέχουν τα περισσότερα μέλη των I. Αυτός παρέχει τα κύρια φωνητικά. Ο πρώτος του δίσκος, March of the Norse, κυκλοφόρησε το 2011. Ο Νέιβνταλ είναι στιχουργός για τα συγκροτήματα Immortal, I και για το προσωπικό του σχήμα. Αντίθετα από συνηθισμένα black metal θέματα, οι στίχοι του Νέινταλ επικεντρώνονται σε θέματα όπως παγωμένα τοπία. Για έμπνευση κάνει περίπατους στην εξοχή, κοντά στο Μπέργκεν. Με τους Immortal: Diabolical Fullmoon Mysticism (1992) Pure Holocaust (1993) Battles in the North (1995) Blizzard Beasts (1997)Σόλο: March of the Norse (2011)
Προκόπιος ο Γαζαίος

Ο Προκόπιος ο Γαζαίος (460-;) ήταν καθηγητής ρητορικής, ρήτορας και ερμηνευτής των Αγίων Γραφών που έζησε στο δεύτερο μισό του 5ου αιώνα μ.Χ. και στις αρχές του 6ου αιώνα.

 Ο Προκόπιος Γαζαίος γεννήθηκε στα 460 μ.Χ. στη Γάζα της Παλαιστίνης. Μετά τις σπουδές του στην Αλεξάνδρεια επέστρεψε στη γενέτειρά του όπου δίδαξε στην περίφημη σχολή της ρητορική και φιλολογία, ενώ θα ανέλαβε και τη διεύθυνσή της. Του προτάθηκε να διδάξει σε σχολές της Τύρου, της Καισάρειας, και της Βηρυτού, αλλά αρνήθηκε. Πραγματοποίησε κι ένα ταξίδι στην Παμφυλία. Ο Προκόπιος ήταν παντρεμένος και είχε παιδιά. Ο διάδοχός του στη διεύθυνση της σχολής της Γάζας, εθνικός Χορίκιος εξύμνησε με υπερβολικά εγκώμια τις ρητορικές αρετές του στον Επιτάφιον εις Προκόπιον: «έφης δ΄αν εικότως αυτόν Δημοσθένους τύπον εις ανθρώπους ελθείν» δηλαδή, θα έλεγες ότι επέστρεψε στη γη η μορφή του Δημοσθένη. Μας έχουν σωθεί τρεις διαλέξεις και τέσσερις ηθοποιίες του, δηλαδή προγυμναστικού χαρακτήρα ρητορικά παραδείγματα για τις ανάγκες της διδασκαλίας της ρητορικής στη σχολή. Μοναδικό δείγμα της ρητορικής του δουλειάς είναι ο πανηγυρικός του Εις Αναστάσιον τον αυτοκράτορα: καθώς αποτελεί «χαρακτηριστικό παράδειγμα βυζαντινού εγκωμίου» , ο Προκόπιος δείχνει να έχει αφομοιώσει τις διδασκαλίες του Μενάνδρου του Λαοδικέα και της προγυμνασματικής ρητορικής παράδοσης. Έτσι επαινεί την πόλη καταγωγής του αυτοκράτορα, το Δυρράχιο, ενώ επειδή οι ταπεινές οικογενειακές ρίζες του Αναστάσιου δεν του επιτρέπουν να τις εξάρει, τις συνδέει με τον Δία και τον Ηρακλή. Προβάλει τα επιτεύγματά του στην περίοδο του πολέμου και της ειρήνης. Υπογραμμίζει τις αρετές του συγκρίντάς τον με ηγεμόνες της αρχαιότητας, όπως τον Κύρο, τον Αγησίλαο τον Μέγα Αλέξανδρο. Ο Προκόπιος καλλιέργησε επίσης τις εκφράσεις, δηλαδή περιγραφές σε ποιητικό ύφος τοπίων ή ψυχικών καταστάσεων. Περίφημη είναι η έκφρασίς του ενός περίτεχνου τριώροφου ρολογιού της Γάζας και μια άλλη ενός μωσαϊκού με μυθολογικό θέμα της ίδιας πόλεως. Του αποδίδονται, επίσης, και γύρω στις 163 επιστολές. Τέλος με το σύγγραμμά του Αντιρρήσεις εις τα Πρόκλου θεολογικά κεφάλαια ανανεώνει τη θεολογική αντίρρηση εναντίον των ελληνικών φιλοσοφικών συστημάτων και κυρίως του Νεοπλατωνισμού. Κυρίως είναι γνωστός ο Προκόπιος για το ερμηνευτικό του έργο. Θεωρείται μάλιστα και ο εισηγητής των Σειρών. Συγκεκριμένα, αφού συγκέντρωνε αποσπάσματα παλαιότερων ερμηνευτών των Αγίων Γραφών, που είτε συμφωνούσαν, είτε διαφωνούσαν μεταξύ τους, συνέτασσε δική του εμηνευτική παγματεία. Έτσι συνέταξε, Εκλογαί εξηγητικαί εις την Οκτάτευχον, αντλώντας υλικό από τους Θεοδώρητο Κύρου, Φίλωνα, τον Μέγα Βασίλειο, τον Κύριλλο Αλεξανδρείας. Επιτομή εκλογών ειςτην Οκτάτευχον. Σώζονται ερμηνευτικά αποσπάσματα σε αρκετά ποιητικά βιβλία της Παλαιάς Διαθήκης. Ακόμα σειρές Εις τον Εκκλησιαστήν, Εις τα Άσματα, Εις τους Ψαλμούς, Εις τον Ησαΐαν. Παναγιώτης Χρήστου, Ελληνική Πατρολογία, τομ.Ε΄, εκδ. Κυρομάνος, Θεσσ/ίκη, 2006, σελ.70-72, 510-511 Herbert Hunger, Βυζαντινή Λογοτεχνία. Η λόγια κοσμική γραμματεία των Βυζαντινών, τομ. Α΄, μτφρ. Λ. Μπενάκης, Ι. Αναστασίου, Γ. Μακρή, εκδ. Μ.Ι.Ε.Τ., Αθήνα, 1991,
Τα Ερείπια των Αθηνών

Τα Ερείπια των Αθηνών (γερμανικά: Die Ruinen von Athen‎), έργο 113, είναι έργο του Λούντβιχ βαν Μπετόβεν που γράφηκε για την μουσική επένδυση του ομώνυμου θεατρικού έργου του Άουγκουστ φον Κότσεμπου.

 Το 1808 άρχισε η ανέγερση του θεάτρου της Πέστης (σήμερα συνοικία της Βουδαπέστης), ως φόρος τιμής του Φραγκίσκου Β´ προς τους πιστούς στην Αυστριακή μοναρχία Ούγγρους. Ο Άουγκουστ φον Κότσεμπου ανέλαβε την συγγραφή του έργου που προορίζονταν για την τελετή των εγκαινίων, ενώ στον Μπετόβεν ανατέθηκε η μουσική σύνθεση. Το έργο ανέβηκε στις 9 Φεβρουαρίου 1812. Εισαγωγή (Andante con moto – Allegro, ma non troppo) Χορωδία: «Κόρη του πανίσχυρου Διός» (Andante poco sostenuto) Ντουέτο (ένας Ελληνόπουλο και μια Ελληνοπούλα): «χωρίς αιτία υπομένουμε τον ζυγό της σκλαβιάς» (Andante con moto – Poco più mosso) Χορωδία των Δερβίσηδων: «στα μανίκια σου κρυμμένο» (Allegro, ma non troppo) Marcia alla turca (Vivace) Ενδιάμεσο (Allegro assai, ma non troppo) Πορεία με χορωδία: «στολίστε τους βωμούς» (Assai moderato) Απαγγελία (ιερέας): Mit reger Freude, die nie erkaltet (Poco adagio) Χορωδία: Wir tragen empfängliche Herzen im Busen (Allegretto, ma non troppo) Άρια (Hohepriester) und Chor: Will unser Genius noch einen Wunsch gewähren (Adagio) Χορωδία: Heil unserm König! Heil! (Allegro con fuoco) Προεπαναστατική εποχή στην σκλαβωμένη στην Οθωμανική Αυτοκρατορία Ελλάδα. Η θεά Αθηνά, κόρη του παντοδύναμου Δία ξυπνάει μετά από αιώνια λήθη, και αντιλαμβάνεται ότι η άλλοτε λαμπρή πατρίδα της έχει ερειπωθεί από βάρβαρα χέρια. Αφουγκράζεται τον πικραμένο λόγο ενός Ελληνόπουλου και μιας Ελληνοπούλας που χωρίς αιτία υπομένουν το ζυγό της σκλαβιάς. Η Αθηνά παροτρύνει τους Έλληνες να εξεγερθούν για την λευτεριά. Η Αθηνά συνοδευόμενη από τον Ερμή, απευθύνει αίτημα βοήθειας στον Αυτοκράτορα της Αυστροουγγαρίας, ενώ οι μούσες Θάλεια και Μελπομένη τους υποστηρίζουν. Ο Δίας εμφανίζεται και αποθέτει την προτομή του αυτοκράτορα Φραγκίσκου, ενώ η Αθηνά της φοράει δάφνινο στεφάνι. Die Ruinen von Athen είναι επίσης τίτλος σκηνικού έργου σε μουσική του Ρίχαρντ Στράους και λιμπρέτο του Χούγκο φον Χόφμανσταλ. Die Ruinen von Athen: Noten im International Music Score Library Project.
Καλλίνος

Ο Καλλίνος ο Εφέσιος (Αρχαία Ελληνικά: Καλλῖνος ὁ Ἐφέσιος) ήταν αρχαίος Έλληνας λυρικός ποιητής και ο αρχαιότερος ελεγειακός. Έζησε και έδρασε τον 8ο αι. π.Χ. λίγο μετά την καθιέρωση των Ολυμπιακών αγώνων. Την εποχή εκείνη, οι Κιμμέριοι έκαναν επιδρομές στη Μικρά Ασία, έτσι με τα ποιήματά του εμψύχωνε τους συμπολίτες του να αγαπάνε την πατρίδα τους και να την υπερασπίζονται ηρωικά. Μερικά αποσπάσματα από τα έργα του διασώθηκαν.

 Παρακάτω εκτίθεται το μεγαλύτερο διασωθέν (α') απόσπασμα έργου του Καλλίνου στην Αρχαία Ελληνική Ακολουθεί η μετάφραση του κ. Σ. Μενάρδου Άλλα τρία αποσπάσματα μπορούν να βρεθούν στον ακόλουθο σύνδεσμο https://www.hs-augsburg.de/~harsch/graeca/Chronologia/S_ante07/Kallinos/kal_frag.html Frederik Christian Petersen, επιμ. (1834). Handbuch der griechischen Litteraturgeschichte (στα Γερμανικά). Αμβούργο: Hoffmann und Campe. Ανακτήθηκε στις 17 Μαρτίου 2010. https://www.hs-augsburg.de/~harsch/graeca/Chronologia/S_ante07/Kallinos/kal_frag.html ΙΣΤΟΡΙΑ ΤΗΣ ΑΡΧΑΙΑΣ ΕΛΛΗΝΙΚΗΣ ΓΡΑΜΜΑΤΕΙΑΣ Α', Β', Γ' Γυμνασίου ΙΤΥΕ "ΔΙΟΦΑΝΤΟΣ" https://www.greek-language.gr/digitalResources/ancient_greek/tools/liddell-scott/index.html (Επιτομή του μεγάλου λεξικού της Αρχαίας Ελληνικής Γλώσσας LIDDELL & SCOTT) http://demonax.info/doku.php?id=text:callinus_elegy Αποσπάσματα του Καλλίνου
Μπέρου

Η Μπέρου (παλαιότερα γνωστό ως Ελίζα, Φράνσις Νήσος, Μαρία, Περοάτ, Πέρου Νήσος ή Σάντεϋ) είναι μια ατόλλη που βρίσκεται στα Τουνγκαρού, ή Νότια Νησιά Γκίλμπερτ στον Ειρηνικό Ωκεανό. Η Μπέρου έχει μήκος 15 χμ στον άξονα βορειοδυτικά προς τα νοτιοανατολικά, και πλάτος 4,75 χμ στο πλατύτερο σημείο της, από τα βορειοανατολικά προς τα νοτιοδυτικά. Το κέντρο του υφάλου είναι ένα ρηχό βαθούλωμα που ονομάζεται Λιμνοθάλασσα Νούκα. Το νησί βρίσκεται 96 χμ ανατολικά της Ταμπιτεουέα και 426 χμ νοτιοανατολικά της Ταράουα, κοντά στον ισημερινό.

 Η ξηρά καταλαμβάνει το ένα τρίτο ή και περισσότερο από την δομή του ρηχού υφάλου και βρίσκεται κυρίως προς την βορειοανατολική άκρη του υφάλου. Η νησίδα έχει μέγιστο μήκος 13,9 χμ, και ποικίλλει στο πλάτος από τα 0,5 έως τα 2,9 χμ. Μια εκτενής ανάπτυξη της άμμώδους γλώσσας ξηράς δημιούργησε την σχεδόν κλειστή Λιμνοθάλασσα Ταμπιάνγκ στο βόρειο άκρο, όπου υπάρχουν μανγκρόβια φυτά. Μια μικρή λιμνοθάλασσα στο βόρειο άκρο περικυκλώνεται από κατασκευασμένες λιμνούλες με ψάρια, με παρόμοια χαρακτηριστικά και στο νότιο άκρο της νησίδας. Μια μικρή λιμνοθάλασσα, με μήκος 3 χμ και εκτενή μανγκρόβια καταλαμβάνει το εσωτερικό νότιο τμήμα της Λιμνοθάλασσας Νούκα. Ένας υπερυψωμένος δρόμος βρίσκεται στην είσοδο του ορμίσκου και ένας διάδρομος αποβίβασης βρίσκεται στα εσωτερικά επίπεδα. Η λιμοθάλασσα Νούκα, έχει ένα πλατύ άνοιγμα. Το πλησιέστερο νησί στο Μπέρου είναι το Νικουνάου.
Εθνική Ρωσίας (καλαθοσφαίριση γυναικών)

Τελ. Ενημέρωση: Απρίλιος 2019 Η εθνική ομάδα καλαθοσφαίρισης γυναικών της Ρωσίας αντιπροσωπεύει τη Ρωσία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ρωσικής Ομοσπονδίας Καλαθοσφαίρισης (РФБ).

 Η Ρωσική Ομοσπονδία Καλαθοσφαίρισης ιδρύθηκε στις 27 Οκτωβρίου 1991, εποπτεύοντας περισσότερα από 70 τοπικά παραρτήματα. Αναγνωρίστηκε από τη FIBA το Μάρτιο του 1992, διαδεχόμενη την Ομοσπονδία Καλαθοσφαίρισης της Σοβιετικής Ένωσης. Η αχανής αυτή πρώην χώρα διέθετε πολύ πλούσια ιστορία στο άθλημα, με τις εθνικές της ομάδες να φιλοξενούνταν σχεδόν μόνιμα στο βάθρο των μεγάλων διεθνών διοργανώσεων, γυναικείων και ανδρικών.Στη σύγχρονη ιστορία της, επιφανέστερη χρονιά της Ομοσπονδίας ήταν το 2007, οπότε τόσο η ανδρική όσο και η γυναικεία εθνική ομάδα κατέκτησαν το Ευρωπαϊκό Πρωτάθλημα της FIBA, επίτευγμα που είχε να λάβει χώρα από το 1985 (αξιοσημείωτα από τη Σοβιετική Ένωση).Η Εθνική Ρωσίας Γυναικών αποτελεί σήμερα, όπως και η προκάτοχός της, μια από τις ισχυρότερες ομάδες παγκοσμίως. Διαθέτει δύο Ολυμπιακά Μετάλλια (χάλκινο το 2004 και το 2008 στην Αθήνα και το Πεκίνο αντίστοιχα) και τρία ασημένια μετάλλια σε Παγκόσμια Πρωταθλήματα (1998, 2002 και 2006). Πλούσια είναι και η συγκομιδή της στα Ευρωπαϊκά Πρωταθλήματα με επιφανέστερες στιγμές τρία χρυσά μετάλλια κατά τα έτη 2003, 2007 και 2011. Πορεία σε Ολυμπιακούς Αγώνες Ακολουθούν οι τελικές θέσεις κατάταξης της Εθνικής Ομάδας της Ρωσίας σε Θερινούς Ολυμπιακούς Αγώνες: Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Ρωσίας σε Παγκόσμια Πρωταθλήματα FIBA: Πορεία σε Ευρωπαϊκά Πρωταθλήματα FIBA (EuroBasket) Ακολουθούν οι τελικές θέσεις κατάταξης της Εθνικής Ομάδας της Ρωσίας σε Ευρωπαϊκά Πρωταθλήματα FIBA (EuroBasket): Πορεία στην Τελική Φάση Ευρωπαϊκού Κυπέλλου FIBA 3x3 Ακολουθούν οι τελικές θέσεις κατάταξης της Εθνικής Ομάδας της Ρωσίας σε Τελικές Φάσεις Ευρωπαϊκού Κυπέλλου FIBA 3x3: Εθνική Ρωσίας (καλαθοσφαίριση ανδρών) Russia, ιστορικό ανά έτος στον επίσημο ιστότοπο των αρχείων της FIBA. (Αγγλικά) Российская Федерация Баскетбола, επίσημος ιστότοπος. (Ρωσικά)
NGC 3059

Ο NGC 3059 είναι ραβδωτός σπειροειδής γαλαξίας στον αστερισμό Τρόπις. Τον ανακάλυψε ο Τζων Χέρσελ (John Herschel) στις 22 Φεβρουαρίου 1835. Απέχει περίπου 50 εκατομμύρια έτη φωτός, οπότε η διάμετρος του δίσκου είναι περίπου 75.000-80.000 έτη φωτός.

 Δεδομένα για το NGC 3059 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 3059 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 3059 στο Wikimedia Commons
Βάτσλαβ Σβέρκος

Ο Βάτσλαβ Σβέρκος (Václav Svěrkoš) (γεν. στις 1 Νοεμβρίου 1983 στην πόλη Τρίνετς της Μοραβίας στην ανατολική Τσεχία) είναι διεθνής επιθετικός ποδοσφαιριστής από την Τσεχία, με πλούσια καριέρα σε διάφορα ευρωπαϊκά πρωταθλήματα: Γερμανία, Γαλλία, Αυστρία. Έχει ύψος 1,84 και με την εθνική Τσεχίας μετείχε στο Ευρωπαϊκό Πρωτάθλημα 2008. Από τον Ιανουάριο του 2011 αγωνίστηκε δανεικός στον Πανιώνιο για έξι μήνες και επέστρεψε στην Μπάνικ.

 Ο Σβέρκος ξεκίνησε το ποδόσφαιρο στην Φρίντεκ-Μίστεκ (VP Frýdek-Místek) και από 14 χρονών στην Μπάνικ Οστράβα. Στην ίδια ομάδα υπέγραψε συμβόλαιο το 2001 σε ηλικία 18 ετών. Αγωνίστηκε δύο χρόνια στο πρωτάθλημα Τσεχίας και η ευχέρειά του στο σκοράρισμα τράβηξε το ενδιαφέρον της Μπορούσια Μενχενγκλάντμπαχ, με την οποία αγωνίστηκε τις επόμενες δύο σεζόν πετυχαίνοντας 17 γκολ σε 70 ματς. Συνέχισε μια σεζόν στη Χέρτα Βερολίνου πριν επιστρέψει στη Γκλάντμπαχ. Η μέτρια παρουσία του είχε ως αποτέλεσμα να δοθεί στην Αούστρια Βιέννης και το 2007 να γυρίσει πίσω στην Μπάνικ. Εκεί ξαναβρήκε τη φόρμα του και αναδείχθηκε πρώτος σκόρερ του πρωταθλήματος τη σεζόν 2007-08 με 15 γκολ, με αποτέλεσμα να κληθεί στην εθνική Τσεχίας και να πάρει μέρος στην τελική φάση του Ευρωπαϊκού πρωταθλήματος 2008. Τον Ιανουάριο του 2009 πήρε νέα μεταγραφή στο εξωτερικό, στη γαλλική Σοσό Μονμπελιάρ, με την οποία έκανε ένα καλό πρωτάθλημα, πετυχαίνοντας 10 γκολ σε 44 ματς. Τον Ιανουάριο του 2009 δόθηκε δανεικός για έξι μήνες στον Πανιώνιο. Ο Σβέρκος υπήρξε 23 φορές διεθνής με την εθνική ελπίδων της Τσεχίας από το 2003 ως το 2005, με την οποία σκόραρε οκτώ φορές. Προηγουμένως είχε αγωνιστεί 66 φορές (23 γκολ) με τις εθνικές ομάδες όλων των πιο μικρών ηλικιών. Το 2008 κλήθηκε για πρώτη φορά στην εθνική ανδρών, με την οποία έκανε ντεμπούτο στις 27/5/2008 στο φιλικό αγώνα κατά της Λιθουανίας. Ήταν μέλος της Τσεχίας στην τελική φάση του Ευρωπαϊκού Πρωταθλήματος 2008, στο οποίο σκόραρε το πρώτο γκολ της διοργάνωσης στη νίκη με 1-0 της ομάδας του στο εναρκτήριο ματς επί της Ελβετίας. Είναι 11 φορές διεθνής και έχει σκοράρει τρία γκολ. Προφίλ του παίκτη στην ιστοσελίδα της Τσεχικής Ομοσπονδίας Προφίλ της Μπάνικ Οστράβα Στατιστικά σεζόν 2010-11.
Ρατσισμός στην Τουρκία

Ο ρατσισμός και οι εθνοτικές διακρίσεις στην Τουρκία είναι παρούσες στην κοινωνία της και σε καθ 'όλη την ιστορία της. Αυτός ο ρατσισμός και οι εθνικές διακρίσεις είναι επίσης θεσμικές εναντίον των μη μουσουλμανικών και των μη Σουνιτικών μειονοτήτων. Αυτό εμφανίζεται κυρίως με τη μορφή αρνητικών αντιλήψεων και ενεργειών από τους Τούρκους απέναντι σε ανθρώπους που δεν θεωρούνται εθνικώς Τούρκοι. Τέτοιες διακρίσεις κυριαρχούν κυρίως στις μη τουρκικές εθνοτικές μειονότητες όπως στους Αρμένιους, τους Ασσύριους, τους Έλληνες, τους Κούρδους, τους Εβραίους και τους Ζαζάκους καθώς και εχθρότητα προς τις μειονοτικές μορφές του Ισλάμ, όπως τους Αλεβίτες, τους Σούφηδες και τους Σιίτες.

 Ο ρατσισμός και οι διακρίσεις στην Τουρκία μπορούν να εντοπιστούν από την Οθωμανική Αυτοκρατορία. Οθωμανοί Τούρκοι διανοούμενοι όπως ο Αλί Σουάβι δήλωναν τη δεκαετία του 1860 ότι: Οι Τούρκοι είναι ανώτεροι των άλλων φυλών πολιτικά, στρατιωτικά και πολιτιστικά Η τουρκική γλώσσα ξεπερνά τις ευρωπαϊκές γλώσσες με τον πλούτο και την αριστεία της Οι Τούρκοι έχτισαν τον ισλαμικό πολιτισμό.Με την εγκαθίδρυση της Δημοκρατίας της Τουρκίας, οι μη μουσουλμάνοι πολίτες της χώρας έχουν υποστεί πολυάριθμα κρούσματα κρατικών διακρίσεων. Για παράδειγμα, πολλοί μη μουσουλμάνοι απολύθηκαν από την εργασία τους και τους απαγορεύθηκε η εργασία από τη γραφειοκρατία. Ο κρατικός νόμος περί μισθωτών που θεσπίστηκε το 1926 αποσκοπούσε στην τουρκοποίηση της επαγγελματικής ζωής στην Τουρκία. Ο νόμος αυτός χαρακτήρισε την τουρκικότητα ως απαραίτητη προϋπόθεση για να γίνει κανείς υπάλληλος του κράτους.
Ευδοκία Μεγάλη Κομνηνή

Η Ευδοκία Μεγάλη Κομνηνή (απεβ. μετά τις 4 Σεπτεμβρίου του 1395),, γεννήθηκε πριγκίπισσα της Τραπεζούντας και από τους γάμους της έγινε δέσποινα της Σερβίας και δέσποινα της Σινώπης.

 Γεννήθηκε σε άγνωστη ημερομηνία. Ήταν η δεύτερη κόρη του αυτοκράτορα της Τραπεζούντας Αλέξιου Γ΄ Μέγα Κομνηνού και της Θεοδώρας Καντακουζηνής. Η αδελφή της Άννα παντρεύτηκε τον Βαγράτιος Ε΄ της Γεωργίας, ενώ ο αδελφός της Μανουήλ Γ΄ έγινε αυτοκράτορας της Τραπεζούντας. Στις 8 Οκτωβρίου 1378 παντρεύτηκε τον Τουρκομάνο Tadjeddin, πασά της Σινώπης και εμίρη στα Λίμνια του Πόντου. Αν και απέκτησε πολλά παιδιά -άγνωστο πόσα ακριβώς- με τον Tadjeddin, είναι γνωστό μόνο το όνομα του ενός γιου της, του Αλταμούρ.Το 1387 ένα χρόνο μετά το θάνατο του Tadjeddin σε μάχη, που έγινε στις 24 Οκτωβρίου του 1386 εναντίον του θείου του Χατζί Ομάρ και όπου είχε "κοπεί το σώμα του σε κομμάτια", παντρεύτηκε σε δεύτερο γάμο τον Σέρβο δεσπότη Κωνσταντίνο Δραγάτση με τον οποίο δεν απέκτησε παιδιά. Στις 17 Μαΐου 1395 έχασε τον δεύτερο σύζυγό της στην Μάχη της Ροβίνας και στις 4 Σεπτεμβρίου του ίδιου έτους από την Κωνσταντινούπολη επέστρεψε στην Τραπεζούντα. Μετά την ημερομηνία αυτή δεν υπάρχει περαιτέρω αναφορά της στα Χρονικά ή κρατικά έγγραφα, αλλά θεωρείται, ότι αποσύρθηκε στην Τραπεζούντα. Bryer, Anthony (1975). «Greeks and Turkmens: The Pontic Exception». Dumbarton Oaks Papers (Dumbarton Oaks) 29: 113–148. http://www.tc.umn.edu/~cmedst/gmap/uploaded/Greeks%20and%20Turkmens%20The%20Pontic%20Exception.pdf.
Μαουγκοζάτα Βασιλέφσκα

Η Μαουγκοζάτα Βασιλέφσκα (πολωνικά: Małgorzata Wasilewska) (γενν. 1960) είναι Πολωνή διπλωμάτης, ακτιβίστρια για τα ανθρώπινα δικαιώματα και πρέσβειρα της Ευρωπαϊκής Ένωσης στην Τζαμάικα (2016–2020) και στα Μπαρμπάντος (από το 2020).

 Μέχρι το 2003, η Βασιλέφσκα ήταν πρόεδρος του πολωνικού τμήματος της Διεθνούς Αμνηστίας. Εργάζεται επίσης για την Saferworld ως ανώτερη ειδικευόμενη σε θέματα οργανωτικής διακυβέρνησης και στρατηγικού σχεδιασμού. Στη συνέχεια, έγινε υπάλληλος της Ευρωπαϊκής Ένωσης, εργαζόμενη στη Γενική Διεύθυνση Εξωτερικών Σχέσεων της Ευρωπαϊκής Επιτροπής. Υπήρξε επικεφαλής του τμήματος παρατήρησης εκλογών και υποστήριξης της δημοκρατίας, διευθύνοντας αποστολές παρατήρησης εκλογών σε πολλές χώρες, π.χ. Μοζαμβίκη, Σουδάν, Τσαντ, Αφγανιστάν, Νησιά Σολομώντα, Ονδούρα, Βολιβία.Το 2011, η Βασιλέφσκα εντάχθηκε στην Ευρωπαϊκή Υπηρεσία Εξωτερικής Δράσης, επικεφαλής της Διεύθυνσης Πρόληψης Συγκρούσεων, Εργαλείων Οικοδόμησης Ειρήνης και Διαμεσολάβησης και Τμήματος Παρατήρησης Εκλογών και Υποστήριξης της Δημοκρατίας. Τον Σεπτέμβριο του 2016 διορίστηκε πρέσβειρα της ΕΕ στην Τζαμάικα, διαπιστευμένη στο Μπελίζ, τις Μπαχάμες, τα Τερκς και Κέικος και τους Νήσους Κέιμαν.Η θητεία της έληξε τον Αύγουστο του 2020 και μέχρι το τέλος του 2020 διορίστηκε πρέσβειρα της ΕΕ στα Μπαρμπάντος, στα κράτη της Ανατολικής Καραϊβικής, στον ΟΟΣΑ και στο Caricom/Cariforum.Η Βασιλέφσκα ειδικεύεται στην ανάπτυξη ευαίσθητων σε συγκρούσεις, στην οικοδόμηση δημοκρατίας μετά τη σύγκρουση και στη μη διάδοση φορητών όπλων και ελαφρού οπλισμού.
Σάμπορ Α΄ της Πομερελίας

Ο Σάμπορ Α΄, Sambor I, princeps Pomoranorum, Kασουβιανά Sambór I, (π. 1150 – π. 1207) ήταν αντιβασιλιάς της Πομερελίας από το 1180 μέχρι το τέλος του.

 Ήταν ο μεγαλύτερος γιος του δούκα Σομπιέσλαφ Α' και πρώιμος γόνος του Οίκου των Σαμποριδών, που πήρε το όνομά του. Σύμφωνα με το Χρονικό ή Αρχείο των βασιλέων και πριγκίπων της Πολωνίας (Chronica seu originale regum et principum Poloniae) του Βιντσέντυ Καντλούμπεκ, ο Σάμπορ Α΄ μεταξύ 1177 και 1180 αναγνωρίστηκε ως δούκας της Πομερελίας και διάδοχος του πατέρα του από τον Καζίμιρ Β΄ τον Δίκαιο Ύπατο Δούκα της Πολωνίας. Έμεινε στο Γκντανσκ, όπου προώθησε τη μετανάστευση Γερμανών εποίκων κατά τη διάρκεια του προς Ανατολάς Εποικισμού (Ostsiedlung) και ίδρυσε την εκκλησία του Αγίου Νικολάου περί το 1190. Αναφέρεται επίσης σε μία πράξη του 1186 ως ο ιδρυτής της Κιστερκιανής μονής στο Oλίβα, ένα υιικό μοναστήρι του Kόλμπατς. Ο Σάμπορ Α΄ ήταν νυμφευμένος και είχε δύο γιους, που απεβίωσαν σε νεαρή ηλικία. Το βιβλίο τεθνεώντων του 14ου αι. του αβαείου Ολίβα υποδηλώνει την ημερομηνία τού τέλους του με τις 7 Φεβρουαρίου 1207, ωστόσο ο Σάμπορ Α¨ πιθανότατα απεβίωσε υπό τη βασιλεία του Βλαντίσλαφ Γ΄ του Μακροσκελούς (1202–1206) Ύπατου Δούκα της Πολωνίας. Τον διαδέχθηκε ο μικρότερος αδελφός του Μέστβιν Α'. Κατάλογος δουκάτων και δουκών της Πομερανίας
Πρωτάθλημα χειροσφαίρισης ανδρών Handball Premier 2019-2020

Το Πρωτάθλημα Ελλάδας χάντμπολ ανδρών για την περίοδο 2019–20 ήταν το 41ο στην ιστορία του θεσμού, και το 5ο με την ονομασία Handball Premier. Διεξήχθη από την Ο.Χ.Ε. με τη συμμετοχή δώδεκα ομάδων.

 Δυο αγωνιστικές πριν από τη λήξη της κανονικής περιόδου το Δ.Σ. της Ομοσπονδίας Χειροσφαιρίσεως Ελλάδος (ΟΧΕ) αποφάσισε με πλειοψηφία (14-1) την οριστική διακοπή όλων των διοργανώσεων της σεζόν 2019-2020 και την ανακήρυξη πρωταθλητών, των πρώτων των βαθμολογιών της Handball Premier (ΑΕΚ) και των υπολοίπων κατηγοριών, λόγω της επιδημίας COVID-19. Την στιγμή της διακοπής ΑΕΚ και Ολυμπιακός ισοβαθμούσαν στην κορυφή της βαθμολογίας, με την ΑΕΚ να είναι στην πρώτη θέση, λόγω της νίκης στο μοναδικό μεταξύ τους παιχνίδι (πρώτο κριτήριο στις ισοβαθμίες) που διεξήχθη στην κανονική διάρκεια της σεζόν, αλλά και της συνολικής διαφοράς τερμάτων (δεύτερο κριτήριο στις ισοβαθμίες). Ο Ολυμπιακός από την πλευρά του διαμαρτυρήθηκε και προτείνε την διεξαγωγή τουλάχιστον ενός αγώνα της κανονικής διάρκειας σεζόν με την ΑΕΚ ως πιο δίκαιη λύση. Η ΟΧΕ αρνήθηκε και η ΑΕΚ ανακηρύχθηκε πρωταθλήτρια.
Hardcore Justice

Το Hardcore Justice είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Hardcore Justice έγινε τον Μάιο του 2005 και συνεχίζεται μέχρι σήμερα κάθε Αύγουστο.

 Η πρώτη διοργάνωση έγινε στις 15 Μαΐου 2005, με όνομα Hard Justice. Το όνομα αυτό έμεινε μέχρι το 2009 και στη συνέχεια μετονομάστηκε σε Hardcore Justice το 2010, λόγω της εμφάνισης θρύλων του ECW και των αγώνων με ακραίους κανόνες που έγιναν. Από τότε και κάθε χρόνο γίνονται αγώνες με ακραίους κανόνες. Το Hard Justice του 2007 Το Hard Justice του 2008 Το Hard Justice του 2009 Το Hardcore Justice του 2010 Το Hardcore Justice του 2011 Η ιστοσελίδα του Hardcore Justice του 2012 Η επίσημη ιστοσελίδα του TNA Wrestling
Κύπελλο Κύπρου πετοσφαίρισης γυναικών 2016-17

Το Κύπελλο Κύπρου 2016-17 ήταν η 42η έκδοση του Κυπέλλου Κύπρου (40η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2016-17. Νικητής ήταν ο Απόλλων για 4η φορά στην ιστορία του.

 Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set): Πρώτος αγώνας 3 – 0, δεύτερος αγώνας 0 – 3 ή 1 – 3 τότε χρυσό σετ Πρώτος αγώνας 3 – 1, δεύτερος αγώνας 0 – 3 ή 1 – 3 τότε χρυσό σετ Πρώτος αγώνας 3 – 2, δεύτερος αγώνας 2 – 3 τότε χρυσό σετ Πρώτος αγώνας 3 – 0 ή 3 – 1, δεύτερος αγώνας 2 – 3 προκρίνεται ο νικητής του πρώτου αγώνα Πρώτος αγώνας 3 – 2, δεύτερος αγώνας 0 – 3 ή 1 – 3 προκρίνεται ο νικητής του δεύτερου αγώναΟ τελικός ήταν μονός και διεξήχθη σε ουδέτερη έδρα. Στην προημιτελική φάση έγιναν διπλοί αγώνες. Το ΘΟΪ Αυγόρου πέρασε χωρίς αγώνα. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν ο Απόλλων και η Ανόρθωση. Το παιχνίδι διεξήχθη στις 21 Απριλίου 2017 στο Θεμιστόκλειο Αθλητικό Κέντρο στη Λεμεσό. Νικητής ήταν ο Απόλλων με σκορ 3-1 σετ (25-27, 25-7, 25-16, 26-24). «Κύπελλο ΟΠΑΠ Α΄ Κατηγορίας Γυναικών 2016-17 - Αποτελέσματα» (PDF). www.volleyball.org.cy. ΚΟΠΕ. Αρχειοθετήθηκε από το πρωτότυπο (PDF) στις 4 Μαΐου 2021. Ανακτήθηκε στις 4 Μαΐου 2021. ΚΟΠΕ, επιμ. (2017-01-04) (pdf). ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΚΥΠΕΛΛΟΥ OΠΑΠ Α’ ΚΑΤΗΓΟΡΙΑΣ ΓΥΝΑΙΚΩΝ ΑΓΩΝΙΣΤΙΚΗΣ ΠΕΡΙΟΔΟΥ 2016 – 2017. Λευκωσία. Αρχειοθετήθηκε από το πρωτότυπο στις 2017-09-21. https://web.archive.org/web/20170921012921/http://www.volleyball.org.cy/docs/201617/cupwomenA_201617.pdf.
Επίθεση Φράιντ Λίβερ

Η Επίθεση Φράιντ Λίβερ είναι ένα σκακιστικό άνοιγμα που η ονομασία του προέρχεται από ένα ιδίωμα στα ιταλικά που σημαίνει «(επίθεση) ψόφια σαν τηγανητό συκώτι». Αυτό το άνοιγμα είναι μια παραλλαγή της Άμυνας δύο ίππων στην οποία ο λευκός θυσιάζει έναν ίππο για μια επιφανειακά εντυπωσιακή επίθεση στον βασιλιά του μαύρου. Το άνοιγμα αρχίζει με τις κινήσεις: 1. ε4 ε5 2. Ιζ3 Ιγ6 3. Αγ4 Ιζ6 4. Ιη5 δ5 5. ε:δ5 Ι:δ5Αυτή είναι η Άμυνα δύο ίππων, όπου ο λευκός έχει επιλέξει την επιθετική γραμμή 4.Ιη5, αλλά η τελευταία κίνηση του μαύρου είναι επικίνδυνη (οι επιλογές του μαύρου περιλαμβάνουν τις κινήσεις 5...Ια5, 5...Αη4, 5...β5 και 5...Ιδ4). Ο λευκός μπορεί να πάρει τώρα ένα πλεονέκτημα με 6.δ4 (η Επίθεση Λόλλι). Ωστόσο, η Επίθεση Φράιντ Λίβερ συνεχίζει με μια πολύ εντυπωσιακή θυσία ενός Ίππου στο ζ7, που γίνεται με τις κινήσεις: 6. Ι:ζ7 Ρ:ζ7

 Η Επίθεση Φράιντ Λίβερ έχει γίνει γνωστή εδώ και πολλούς αιώνες, η πρώτη γνωστή παρτίδα του παιχνιδιού παίχτηκε στη Ρώμη το 1610 από τον Τζούλιο Πολέριο. Το παιχνίδι συνήθως συνεχίζεται με 7.Βζ3+ Ρε6 8.Ιγ3 (βλέπε διάγραμμα). Ο μαύρος θα παίξει 8...Ιβ4 ή 8...Ιε7 ώστε να συνεχίσει με ...γ6, την ενίσχυση του καρφώματος του Ίππου στο δ5. Ο λευκός έχει μια ισχυρή επίθεση, αλλά δεν έχει αποδειχθεί ότι είναι αποφασιστικής σημασίας. Επειδή η άμυνα είναι πιο δύσκολο να παιχθεί από την επίθεση σε αυτήν την παραλλαγή όταν υπάρχει σύντομο χρονικό όριο, η Επίθεση Φράιντ Λίβερ είναι επικίνδυνη για τον μαύρο στο αγωνιστικό επιτραπέζιο παιχνίδι, αν χρησιμοποιείται με περιορισμένο χρόνο. Επίσης, είναι ιδιαίτερα αποτελεσματική ενάντια σε αδύναμους παίκτες που μπορεί να μην είναι σε θέση να βρουν τις σωστές άμυνες. Μερικές φορές ο μαύρος προσκαλεί τον λευκό να παίξει αυτήν την επίθεση σε παρτίδες σκάκι δι' αλληλογραφίας ή αγωνιστικά επιτραπέζια παιχνίδια με μεγαλύτερες χρονικές προθεσμίες (ή αορίστου χρόνου), καθώς ο χαλαρός ρυθμός προσφέρει στον μαύρο μια καλύτερη ευκαιρία για να αντικρούσει τη θυσία του λευκού. Αγλόφωνα βικιβιβλία: Chess Opening Theory: Fried Liver Attack
Δημήτρης Αγραβάνης

Ο Δημήτρης Αγραβάνης (γενν. 20 Δεκεμβρίου 1994, Μαρούσι) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Μπρεογκάν . Συμμετείχε στο NBA Ντραφτ 2015, όπου επιλέχθηκε 59ος από τους Ατλάντα Χοκς.

 Ο Αγραβάνης ξεκίνησε να ασχολείται με την καλαθοσφαίριση ύστερα από παρότρυνση του πατέρα του, στην ακαδημία νέων του Γ.Σ. Αμαρουσίου, υπογράφοντας εν τέλει επαγγελματικό συμβόλαιο για την περίοδο 2010-11. Από τους κιτρινόμαυρους αποχώρησε το καλοκαίρι του 2012 με προορισμό τον Πανιώνιο, με τον οποίο αγωνίστηκε εκτός από την Α1 Εθνική και σε έναν αγώνα του EuroCup. Το Μάρτιο του 2013, συμμετείχε στο All-Star Game ως μέλος της ομάδας Κ18. Την επόμενη αγωνιστική περίοδο, κατόπιν δύσκολων διαπραγματεύσεων, έλαβε μεταγραφή στον Ολυμπιακό του Γιώργου Μπαρτζώκα. Με την ομάδα του Πειραιά κατέκτησε το πρώτο του τρόπαιο τον Οκτώβριο του 2013 και συγκεκριμένα το Διηπειρωτικό Κύπελλο της FIBA. Τον ίδιο μήνα πραγματοποίησε και το ντεμπούτο του στην Ευρωλίγκα και συγκεκριμένα στην Κωνσταντινούπολη εναντίον της Γαλατάσαραϊ. Τον Αύγουστο του 2019, υπέγραψε συμβόλαιο με τον Προμηθέα Πατρών. Το καλοκαίρι του 2022, ο Αγραβάνης μετακινήθηκε στον σύλλογο Γ.Σ. Περιστερίου Ως μέλος των «μικρών» εθνικών Ελλάδας, ο Αγραβάνης συμμετείχε στις εξής διοργανώσεις: στο Ευρωπαϊκό Πρωτάθλημα Κ16 του 2010, στο Ευρωπαϊκό Πρωτάθλημα Κ18 του 2011, Ευρωπαϊκό Πρωτάθλημα Κ18 του 2012, στο Ευρωπαϊκό Πρωτάθλημα Κ20 του 2013 και στο Ευρωπαϊκό Πρωτάθλημα Κ20 του 2014.Αγραβάνης υπήρξε επίσης μέλος της Εθνικής Ελλάδας ανδρών. Επιλέχθηκε στο ρόστερ 12 ανδρών της Ελλάδας για το Προολυμπιακό τουρνουά καλαθοσφαίρισης του 2016 στο Τορίνο. Επίσης, έχει αγωνιστεί στα Ευρωμπάσκετ του 2017 και του 2022. Ο αδερφός του, Γιάννης, είναι επίσης καλαθοσφαιριστής. Ολυμπιακός Πειραιώς 2 Πρωταθλήματα Ελλάδας: 2015, 2016 1 Διηπειρωτικό Κύπελλο: 2013Προμηθέας Πατρών 1 Σούπερ Καπ: 2020 Δημήτρης Αγραβάνης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Δημήτρης Αγραβάνης, στατιστικά στον επίσημο ιστότοπο του Ε.Σ.Α.Κ.Ε. Dimitrios Agravanis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά). Agravanis, Dimitrios, στατιστικά στον επίσημο ιστότοπο της FIBA Europe. (Αγγλικά) Agravanis, Dimitrios, προφίλ στον ιστότοπο του αρχείου της FIBA. (Αγγλικά) Agravanis, Dimitrios, στατιστικά στην ιστοσελίδα ProBallers.com. (Αγγλικά) Agravanis, Dimitrios, στατιστικά στην ιστοσελίδα DraftExpress.com. (Αγγλικά)
Κύπελλο Κύπρου πετοσφαίρισης γυναικών 2010-11

Το Κύπελλο Κύπρου 2010-11 ήταν η 36η έκδοση του Κυπέλλου Κύπρου (34η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2010-11. Νικήτρια ήταν η ΑΕΛ για 28η φορά στην ιστορία της.

 Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η ΑΕΛ και ο Απόλλων. Το παιχνίδι διεξήχθη στις 16 Απριλίου 2011 στο Θεμιστόκλειο Αθλητικό Κέντρο στη Λεμεσό. Νικήτρια ήταν η ΑΕΛ με σκορ 3-1 σετ (22-25, 25-8, 25-18, 25-14). Κύπελλο ΟΠΑΠ Α' Κατηγορίας γυναικών 2010-11 - Αποτελέσματα Ιστορία του κυπριακού βόλλεϋ: Χρυσή Βίβλος γυναικών Αρχείο ειδήσεων ΚΟΠΕ 2010-11
Εζέκιελ Αλεμπούα

Ο Εζέκιελ Αλεμπούα (Ezekiel Alebua, 1947-2022) ήταν πολιτικός από τα Νησιά του Σολομώντα, που χρημάτισε πρωθυπουργός του κράτους από το 1986 έως το 1989. Διατέλεσε υπουργός Εξωτερικών από το 1981 έως το 1982. Ήταν μέλος του Ενωμένου Συντηρητικού Κόμματος των Νήσων του Σολομώντα.

 Γεννήθηκε το 1947. Σταθμό για την πολιτική του καριέρα αποτέλεσε ο διορισμός του στο υπουργείο Εξωτερικών, το 1981. Η θητεία του εκεί τερματίστηκε τον επόμενο χρόνο (1982). Την 1η Δεκεμβρίου 1986 ανέλαβε πρωθυπουργός, διαδεχόμενος στο αξίωμα τον Άλαν Κεμακέζα. Παρέμεινε πρωθυπουργός ως τις 28 Μαρτίου 1989. Αργότερα έγινε πρωθυπουργός της επαρχίας Γκουανταλκανάλ, από το 1998 ως το 2003. Ήταν αντίθετος με πολλά άτομα που δεν υποστήριζαν το κίνημα ανεξαρτησίας στην επαρχία. Τραυματίστηκε σε δολοφονική απόπειρα από την ομάδα του Χάρολντ Κέκε την 1η Ιουνίου 2001. Τον Αύγουστο του 2005 του απαγγέλθηκαν κατηγορίες για κατάχρηση δημοσίου χρήματος, το οποίο προοριζόταν για την αποζημίωση των πληγέντων από τις εθνοτικές συγκρούσεις.Τον διαδέχθηκε στην πρωθυπουργία ο Σόλομον Μαμαλόνι. Ο Αλεμπούα απεβίωσε από μακρά ασθένεια σε ηλικία 75 ετών στις 7 Αυγούστου 2022. Lennox, Gina (2005). Forged by war: Australians in combat and back home. Melbourne Univ. Publishing. σελ. 17. ISBN 978-0-522-85171-7. Ανακτήθηκε στις 5 Ιανουαρίου 2011.
Jinx

Το Jinx είναι το ένατο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Μάιο του 1982 μέσω της δισκογραφικής εταιρείας "Chrysalis Records". Το συγκεκριμένο άλμπουμ επανεκδόθηκε στις 22 Φεβρουαρίου 2000 μέσω της "Buddha Records" με δύο επιπλέον τραγούδια, τα "Nothing But the Devil" και "Lonely Mile". Παρ' όλο του ότι αρχικά δε γνώρισε ανάλογη επιτυχία με τους προκατόχους του, το "Jinx" βραβεύθηκε ως ασημένιο από την British Phonographic Industry, το 2005.

 Πρώτο κομμάτι του δίσκου είναι το "Signals", ένα γρήγορο ροκ τραγούδι του οποίου οι στίχοι αποτελούν αναφορά στην οξυδέρκεια του Γκάλαχερ ο οποίος ήταν ανοιχτός πάντα στις σκέψεις του και παρατηρούσε συνέχεια γύρω του. Ακολουθεί το "The Devil Made Me Do It", το οποίο όντας επηρεασμένο από τον Μπάντι Χόλι και τον Έντι Κόχραν μιλάει για την επόμενη ημέρα από μία βραδιά ακολασίας. Τρίτο τραγούδι του δίσκου είναι το μπλουζ ροκ κομμάτι "Double Vision" στο οποίο ο Γκάλαχερ κάνει slide στην κιθάρα στο στυλ του Μάντι Γουότερς, ενώ στο αργό μπλουζ του "Easy Come, Easy Go" οι στίχοι είναι οπτιμιστικοί, προσπαθώντας να ανεβάσουν το ηθικό του ακροατή. Πέμπτο τραγούδι του δίσκου είναι το γρήγορο ροκ κομμάτι "Big Guns" το οποίο επιλέχθηκε να είναι και το σινγκλ του δίσκου, με τους στίχους του να αναφέρονται για άλλη μια φορά σε ταινίες γκάνγκστερ των δεκαετιών του '50 και του '60. Ακολουθεί το μπλουζ τραγούδι "Jinxed" στο οποίο ο Γκάλαχερ παίζει φυσαρμόνικα και συμμετέχουν δύο σαξοφωνίστες, ενώ το "Bourbon", το οποίο κινείται σε ροκ εντ ρολ ρυθμούς αναφέρεται σε μουσικούς της κάντρι όπως ο Γουέιλον Τζένινγκς και ο Τζόνι Πέιτσεκ, των οποίων ο Γκάλαχερ ήταν μεγάλος θαυμαστής. Ακολουθεί το "Ride On Red, Ride On" εμπνευσμένο από το αντιρατσιστικό τραγούδι του Louisiana Red, στο οποίο επηρεασμένος από τη southern αισθητική χρησιμοποιεί για άλλη μια φορά slide στην κιθάρα. Ο δίσκος κλείνει με το ροκ κομμάτι "Loose Talk", στο οποίο ο Γκάλαχερ αναφέρεται στην επιμονή του να μην αναλώνεται στη θέληση της μόδας και να παραμένει σταθερός στα πιστεύω του. 1. Signals (Gallagher) - 4:37 2. The Devil Made Me Do It (Gallagher) - 2:54 3. Double Vision (Gallagher) - 4:51 4. Easy Come Easy Go (Gallagher) - 5:07 5. Big Guns (Gallagher) - 3:28 6. Jinxed (Gallagher) - 5:01 7. Bourbon (Gallagher) - 3:54 8. Ride On Red, Ride On (Gallagher) - 4:19 9. Loose Talk (Gallagher) - 3:52 Jinx (άλμπουμ) Επίσημη κυκλοφορία: 2 Μαΐου 1982 Jinx (άλμπουμ)Ηνωμένο Βασίλειο (BPI Certification): Ασημένιος Οι μουσικοί οι οποίοι συμμετείχαν στις ηχογραφήσεις του "Jinx" είναι οι εξής: Ρόρι Γκάλαχερ - φωνητικά, κιθάρα, φυσαρμόνικα Τζέρι ΜακΑβόι - μπάσο Μπρένταν Ο'Νηλ - κρουστά, τύμπανα Μπομπ Άντριους - πλήκτρα Ρέι Μπίβις - σαξόφωνο Ντικ Πάρι - σαξόφωνο Allmusic review Sputnik Music review Επίσημο site του Rory Gallagher Βρετανικά τσαρτ Βραβεύσεις από τη BPIΑρχειοθετήθηκε 2017-07-10 στο Wayback Machine.
Βήτα Βέλους

Ο β (βήτα) Βέλους (β Sge, Beta Sagittae) είναι o τέταρτος φωτεινότερος αστέρας στον αστερισμό Βέλος (πέμπτος αν ξεχωρίσουμε τον δ Βέλους στις συνιστώσες του), ορατός με γυμνό μάτι από τοποθεσίες μακριά από πόλεις, καθώς είναι αστέρας τετάρτου μεγέθους. Απέχει περίπου 440 έτη φωτός από τη Γη, αλλά μας πλησιάζει με ταχύτητα 22 χιλιόμετρα ανά δευτερόλεπτο (79 χιλιάδες χιλιόμετρα την ώρα).

 Ο β Βέλους είναι ένας εξελιγμένος ερυθρός γίγαντας αστέρας, αν και το χρώμα του είναι κίτρινο, καθώς έχει φασματικό τύπο G8 IIIa, δείκτη χρώματος B−V = +1,05 και επιφανειακή θερμοκρασία 4.850 K. Παρουσιάζει μία μικρή περίσσεια (υπερβολική περιεκτικότητα) σε δικυάνιο στο φάσμα του. Ο β Βέλους έχει διάμετρο που εκτιμάται σε 27 φορές τη διάμετρο του Ήλιου, μάζα ίση με 4,33 φορές την ηλιακή μάζα και απόλυτη λαμπρότητα 400 περίπου φορές μεγαλύτερη από την ηλιακή, που αντιστοιχεί σε απόλυτο μέγεθος −1,4. Η ηλικία του β Βέλους εκτιμάται σε 129 εκατομμύρια έτη. Στην παραδοσιακή κινεζική αστρονομία η ονομασία 左旗 (Zuǒ Qí), που σημαίνει «αριστερή σημαία» και βρίσκεται στον κινεζικό αστερισμό του Βοδιού, αναφέρεται σε μια ομάδα αστέρων (συνάστρωση) που αποτελείται από τους β Βέλους, α, δ, ζ, γ, 13, 11 και 14 Βέλους, καθώς και από τον ρ Αετού. Ο ίδιος ο βήτα Βέλους είναι έτσι γνωστός ως 左旗二 (Zuǒ Qí èr), δηλαδή «ο δεύτερος (αστέρας) της αριστερής σημαίας.
Μάρτιν Ρούνεϊ

Ο Μάρτιν Ρούνεϊ (γενν. 3 Απριλίου 1987) είναι Βρετανός αθλητής του στίβου. Είναι χάλκινος ολυμπιονίκης στα 4x400 μέτρα σκυταλοδρομία στους Ολυμπιακούς Αγώνες 2008. Είναι ασημένιος και δύο φορές χάλκινος παγκόσμιος πρωταθλητής (2009 Βερολίνο, 2015 Πεκίνο, Λονδίνο 2017) και τρείς φορές Πρωταθλητής Ευρώπης.

 Έχει στην κατοχή του ένα χάλκινο σε Ολυμπιακούς Αγώνες (2008). Στο Παγκόσμιο Πρωτάθλημα του Βερολίνου ήταν ασημένιος στα 4x400. 6 χρόνια μετά, στο Παγκόσμιο Πρωτάθλημα του Πεκίνου ήταν 3ος στο ίδιο αγώνισμα. Στο Παγκόσμιο Πρωτάθλημα Στίβου 2017 ήταν επίσης τρίτος στα 4x400. Σε Ευρωπαϊκά Πρωταθλήματα έχει 3 χρυσά, 2 ασημένια και 1 χάλκινο σε αγωνίσματα των 400 και 4x400 μέτρων σκυταλοδρομίας.
Οικοδεσπότης και Φιλοξενούμενος

«Οικοδεσπότης και Φιλουξενούμενος» είναι ο τίτλος επικού ποιήματος του Γεωργιανού ποιητή, συγγραφέα και φιλόσοφου Βάζα-Πσαβέλα. Το ποίημα δημοσιεύθηκε για πρώτη φορά το 1893 στην Τιφλίδα και θεωρείται «το αριστούργημα της γεωργιανής λογοτεχνίας». Είναι υποχρεωτικό ανάγνωσμα στα σχολεία της Γεωργίας. Ταινία με βάση το ποίημα γυρίστηκε το 1967 από τον Τενγκίζ Αμπουλάντζε.

 Αν και ο οικοδεσπότης Τζοκόλα είναι μουσουλμάνος, και ο φιλοξενούμενος του, ο Ζβιαντάουρι είναι χριστιανός, το ποίημα αναφέρεται μόνο πολύ αόριστα στις διαφορετικές θρησκευτικές και πολιτιστικές τους παραδόσεις. Ο ποιητής ενδιαφέρεται περισσότερο για την αλληλοεπικάλυψη των πεπρωμένων τους και τη μεγάλη αξιοπρέπεια με την οποία αντιμετωπίζουν το αναπόφευκτο τέλος τους, αφού έχουν σπάσει το σύρμα του άγριου, αμοιβαίου μίσους μεταξύ των κοινοτήτων τους. Ο Τζοκόλα και Ζβιαντάουρι συναντώνται τυχαία σε ένα υγρό δάσος κρατώντας κοντάρια που έμοιαζαν με δέντρα και ταλαντευόμενοι στη σκιά στο ρυθμό μιας λυπητερής ορεινής μελωδίας, καθώς και οι δύο κυνηγούν ελάφια. Αμφότεροι είναι άνθρωποι που εκτιμούν τη δράση πάνω από τα λόγια, οπότε οι κοφτές ανταλλαγές λέξεων μεταξύ τους μεταφέρουν έναν γήινο στωικισμό. Αφού ο Τζοκόλα προσκάλεσε τον νέο του σύντροφο στο σπίτι του, για να γιορτάσουν για τη λεία τους, η χαρά τους προκαλείται από ένα ανδρικό, τελετουργικό χορό. Με τον τρόπο όλων των ειδών της εκδίκησης, τα πράγματα πέφτουν γρήγορα για αυτούς και η σύζυγος του Τζοκόλα, η Αγκάζα. Το χωριό, εξοργισμένο από την περιφρόνηση του ταμπού να μη δίνεται περιποίηση στον εχθρό, από τον Τζοκόλα, συσπειρώνεται γύρω από τον παλαίμαχο Μούσα, που ζητάει από τον Τζοκόλα να μετατρέψει τον επισκέπτη σε αυτούς. Ο αντιφρονών Τζοκόλα, ωστόσο, επικαλούμενος τη σεβαστή τοπική εντολή για ευγένεια και φιλοξενία, η οποία λέει ότι «Ο φιλοξενούμενος θα είναι ο τελευταίος που θα πεθάνει» - αρνείται. Η κάθοδος σε καταστροφή ενορχηστρώνεται με μια παράδοξη ομορφιά. Από μια θυσία που διεξάγεται στο νεκροταφείο του χωριού με το εξοπλισμό των μαχητών στο αντίπαλο χωριό, κάθε στυλιζαρισμένη ακολουθία χτίζει υπνωτικά εκείνη την προηγούμενη. Οι χτύποι των τυμπάνων και οι φωνές κατακλύζουν περαιτέρω την ένταση. Αυτό το ποίημα μεταφράστηκε σε διάφορες γλώσσες, μεταξύ των οποίων: τα αγγλικά (από τους Ντόναλντ Ρέιφιλντ, την Βενέρα Ουρουσάντζε, την Λέλα Τζγκερενάια, τον Νίνο Ραμισβίλι κ.ά.), τα γαλλικά (από τον Γκαστόν Μπουατσιντζέ), τα ρωσικά (από τους Νικολάι Ζαμπολότσκι, Β. Ντερζάβιν, Όσιπ Μαντελστάμ, Μπορίς Παστερνάκ, Σ. Σπάσκι, τη Μαρίνα Τσβετάεβα, κ.ά.), τα γερμανικά, τα ισπανικά, τα ιταλικά και άλλες γλώσσες.Το ποίημα αρχίζει ως εξής: Το ποίημα τελειώνει ως εξής: Η πρώτη κινηματογραφική απόδοση του ποιήματος δημιουργήθηκε το 1967. Η ταινία αυτή του Τενγκίζ Αμπουλάντζε ήταν μεγάλη κινηματογραφική επιτυχία στη Γεωργία. Κίστιοι Χεβσουριανοί Poem's free text translated by Lela Jgerenaia ABOUT LITERATURE – VAZHA-PSHAVELA The Plea review
Επισκοπή Νεαπόλεως

Η Επισκοπή Νεαπόλεως είναι μια επισκοπή που ανήκει εκκλησιαστικά στην Εκκλησία της Κύπρου. Γνωστός επίσκοπος της επισκοπής υπήρξε ο άγιος Λεόντιος, ο οποίος έζησε όταν αυτοκράτορας ήταν ο Μαυρίκιος (582-602). Άλλος γνωστός επίσκοπος ήταν και ο Τυχικός, ο οποίος μαζί με τους άλλους τότε επισκόπους συνέβαλε στη διάδοση και εδραίωση του Χριστιανισμού στην Κύπρο.

 Σήμερα, η επισκοπή Νεαπόλεως δεν έχει επισκοπική περιφέρεια, καθώς έχει κατά κάποιον τρόπο αντικατασταθεί από τη Μητρόπολη Λεμεσού, ίσως και επειδή η σημερινή τοποθεσία της πόλεως Λεμεσού να είναι η περιοχή στην οποία παλαιά υπήρχε η πόλις Νεάπολη. Η Επισκοπή Λεμεσού συστάθηκε το 1973 παίρνοντας περιοχές από την Επισκοπή Κιτίου, και μαζί της ανασυστάθηκαν και οι πάλαι ποτέ διαλαμψάσες Επισκοπές Αμαθούντος και Κουρίου. Η Επισκοπή Νεαπόλεως ανεσυστάθη τον Οκτώβριο του 2007, κατόπιν εισηγήσεως του Αρχιεπισκόπου Κύπρου Χρυσοστόμου Β΄ και είναι Χωρεπισκοπή. Ο Χωρεπίσκοπος είναι βοηθός του Αρχιεπισκόπου Κύπρου και η έδρα της Χωρεπισκοπής βρίσκεται μέσα στην Αρχιεπισκοπή Κύπρου. Σημερινός Επίσκοπος Νεαπόλεως είναι ο Θεοφιλέστατος Χωρεπίσκοπος Νεαπόλεως κ. Πορφύριος, ο οποίος είναι ο απεσταλμένος αντιπρόσωπος Ιεράρχης της Εκκλησίας της Κύπρου στις Βρυξέλλες. Κάπου [σε κάποια ιστορικά] αναφέρεται και η Επισκοπή Θεοδοσιανής για την οποία πιστεύεται ότι ίσως να πρόκειται περί της Επισκοπής Νεαπόλεως. Ιερά Αρχιεπισκοπή Κύπρου Αρχειοθετήθηκε 2021-07-20 στο Wayback Machine. Εκκλησία της Κύπρου Ιερά Μητρόπολις Λεμεσού Μητροπόλεις Εκκλησίας της Κύπρου
Πιρίο Ηλείας

Το Πιρί ή Πίρι (επίσημα: το Πιρίον) είναι μικρός ημιορεινός οικισμός της Ηλείας και βρίσκεται κτισμένος σε υψόμετρο περίπου 135 μέτρων, σε κοντινή απόσταση νότια και ανατολικά του φράγματος Πηνειού και δυτικά των οχθών του Ηλειακού Λάδωνα. Βρίσκεται σε απόσταση περίπου 24 χιλιομέτρων βορειοανατολικά της πόλης της Αμαλιάδας, περίπου 28 χιλιόμετρα βορειοανατολικά του Πύργου και περίπου 73,5 χιλιόμετρα νοτιοδυτικά της Πάτρας (μέσω Πορτών). Ο πληθυσμός του, σύμφωνα με την απογραφή του 2011, είναι 2 μόνιμοι κάτοικοι.

 Αναγνωρίστηκε ως οικισμός την 20η Απριλίου 1835 με την ονομασία Πυρί και υπήχθη στον τότε δήμο Εφύρας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Εφύρας, υπήχθη στον τότε δήμο Πηνειίων. Με το ΦΕΚ της 8ης Δεκεμβρίου 1845 ο οικισμός καταργήθηκε ενώ επανασυστάθηκε με το ΦΕΚ 28Α της 8ης Φεβρουαρίου 1916, όταν και υπήχθη στην τότε Κοινότητα Δελιμπαλίου (μετέπειτα Εφύρας). Καταργήθηκε εκ νέου την 16η Οκτωβρίου 1940 και επανασυστάθηκε την 7η Απριλίου 1951 με τη σημερινή του ονομασία, όταν και υπήχθη εκ νέου στην Κοινότητα Εφύρας μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού διαμερίσματος Εφύρας του Δήμου Πηνείας. Σήμερα αποτελεί οικισμό της Τοπικής Κοινότητας Εφύρας του «καλλικρατικού» δήμου Ήλιδας. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Ε.Τ.Α.Α. - Διοικητικές μεταβολές Πιρίου Ηλείας. eetaa.gr. Ανακτήθηκε: 04/08/2020. Ε.Ε.Τ.Α.Α. - Διοικητικές μεταβολές Κοινότητας Εφύρας Ηλείας. eetaa.gr. Ανακτήθηκε: 04/08/2020. Ε.Ε.Τ.Α.Α. - Διοικητικές μεταβολές Δήμου Πηνείας. eetaa.gr. Ανακτήθηκε: 04/08/2020. Ε.Ε.Τ.Α.Α. - Διοικητικές μεταβολές Δήμου Ήλιδας. eetaa.gr. Ανακτήθηκε: 04/08/2020.
Γενικές εκλογές της Τζαμάικα (2020)

Την Πέμπτη 3 Σεπτεμβρίου 2020 διεξήχθησαν πρόωρες γενικές εκλογές στην Τζαμάικα, για την εκλογή των 63 μελών της Βουλής των Αντιπροσώπων του Τζαμαϊκανικού Κοινοβουλίου. Οι εκλογές κανονικά θα διεξάγονταν μεταξύ 25 Φεβρουαρίου και 10 Ιουνίου 2021, αλλά ο Πρωθυπουργός Άντριου Χόλνες αποφάσισε να διαλύσει το Κοινοβούλιο νωρίτερα και να προκηρύξει πρόωρες εκλογές.Το Εργατικό Κόμμα Τζαμάικας κατάφερε συντριπτική νίκη, κερδίζοντας τις 49 από τις 63 έδρες της Βουλής. Ο αρχηγός του κόμματος, ο Άντριου Χόλνες, θα κρατήσει τη θέση του Πρωθυπουργού και θα σχηματίσει κυβέρνηση πλειοψηφίας.

 Αυτές είναι οι 18ες εκλογές από τότε που εισήχθηκε η καθολική ψηφοφορία ενηλίκων στο εκλογικό σύστημα της Τζαμάικας, με το Σύνταγμα του 1944. Από τότε, κυριαρχεί δικομματισμός στη χώρα, με τα δύο μεγάλα κόμματα να εναλλάσσονται στην εξουσία: το Εργατικό Κόμμα Τζαμάικας, στο οποίο ηγείται ο απερχόμενος Πρωθυπουργός Άντριου Χόλνες, και το Λαίκό Εθνικό Κόμμα, με αρχηγό τον Πήτερ Φίλιπς. Στις προηγούμενες εκλογές, του 2016, το Εργατικό Κόμμα Τζαμάικας συγκέντρωσε τις περισσότερες ψήφους (50,1%) και σχημάτισε κυβέρνηση πλειοψηφίας. Τα 63 μέλη της Βουλής των Αντιπροσώπων εκλέγονται με άμεσες δημοκρατικές εκλογές, με απλό πλειοψηφικό εκλογικό σύστημα από μονοεδρικές εκλογικές περιφέρειες. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Τζαμάικας ή της Βρετανικής Κοινοπολιτείας, ηλικίας άνω των 18 ετών, με την προϋπόθεση να έχουν μείνει στη χώρα για τουλάχιστον 12 μήνες και να μην έχουν αποστερηθεί το δικαίωμα ψήφου λόγω δικαστικής απόφασης ή ιατρικής διάγνωσης. Οι δημοσκοπήσεις, στις οποίες ζητήθηκε από τους εκλογείς να αποκαλύψουν τις προθέσεις τους για τις εκλογές, προβλέπουν προβάδισμα του Εργατικού Κόμματος Τζαμάικας.